Juorukoulu

Juorukoulu (The School for Scandal, suomeksi myös Parjauspesä)Juorukoulu, Ilona-esitystietokanta, Teatterin tiedotuskeskus, viitattu 16.12.2014. on irlantilaisen Richard Brinsley Sheridanin kirjoittama tapakomedia. Se sai kantaesityksensä Drury Lane -teatterissa Lontoon West Endissä 8. toukokuuta 1777. ==Juoni== Veljekset Joseph ja Charles Surface ovat orpoja, jotka yhdessä Maria-serkkunsa kanssa asuvat sukulaismiehensä Sir Peter Teazlen hoivissa. Kumpikin veljeksistä haluaisi naida Marian. Lady Sneerwell puolestaan on juoruilusta nauttivan pikkupiirin, Juorukoulun, keskushahmo, joka havittelee Charlesia itselleen. Hän levittää valheellisia huhuja Charlesin ja Sir Peterin vaimon Lady Teazlen välisestä rakkaussuhteesta saadakseen Marian hylkäämään Charlesin. Samaan aikaan Joseph yrittää vietellä Lady Teazlen. Veljeksillä on rikas setä, Sir Peter Teazlen veli Sir Oliver Surface, jota he eivät koskaan ole tavanneet. Sir Oliver saapuu kaukomailta ja tutustuu sukulaispoikiinsa incognito ottaakseen selville, kumpi heistä on perivä hänen mahtavan omaisuutensa. Joseph paljastuu tekopyhäksi hurskastelijaksi ja Charles puolestaan hölläkätisen anteliaaksi. Sir Oliver päättää jättää perinnön Charlesille. Farssimaisessa kohtauksessa, jossa hahmot piileskelevät huonekalujen takana, Sir Peter saa selville, että Charlesiin ja Lady Teazleen liittyvät huhut ovat perättömiä. Hän tekee sovinnon vaimonsa kanssa ja päättää, että Charles naikoon Marian. Lady Teazle pelastuu turmiolta.http://www.fact-index.com/t/th/the_school_for_scandal.html ==Roolihahmot== *Sir Peter Teazle *Lady Teazle *Sir Oliver Surface *Joseph Surface *Charles Surface *Maria *Lady Sneerwell *Sir Benjamin Backbite *Sir Harry Bumper *Careless *Rowley *Snake *Trip *Mrs Candour *Crabtree *Moses ==Alkuperäisnäyttelijät== Kantaesityksessä keväällä 1777 John Palmer oli Joseph Surface, Frances Abington oli Lady Teazle ja William 'Gentleman' Smith näytteli Charles Surfacen roolin. ==Huomattavimpia myöhempiä näyttelijöitä== *Blair Brown tulkitsi Lady Teazlen vuonna 1975 Michael Langhamin ja Nich Havingan ohjaamana. *John Gielgud tulkitsi Charles Surfacen Queens Theatressa 1937 ja teki roolin uudelleen omassa ohjauksessaan vuoden 1963 Broadway- tuotannossa. *Tosielämän aviopari Laurence Olivier ja Vivien Leigh näyttelivät Sir Peterin ja Lady Teazlen osat New Theatren tuotannossa (Old Vic). Mukana olivat myös Peter Cushing ja Terence Morgan. ==Suomenkielinen versio== The School for Scandal -teosta on näytelty Suomen Kansallisteatterissa nimellä Juorukoulu vuosina 1919, 1950 ja 1960Sheridan Richard Ilona, Tinfo, viitattu 14.9.2021. Aiemmin teos tunnettiin nimellä Parjauspesä. Vuoden 1950 tuotannossa Lady Teazlen roolissa oli Ansa Ikonen, Sir Peter Teazlea näytteli Uuno Laakso, Joseph Surfacea näytteli Unto Salminen ja Charles Surfacea puolestaan Joel Rinne. Mariana oli Kyllikki Forssell ja Lady Sneerwellinä Kaisu Leppänen. Alkuperäinen ensi-ilta oli vuonna 1879; tuolloin näyttelijöinä olivat muun muassa Ida Aalberg, Axel Ahlberg ja Oskari Vilho.Unohtumaton Ansa Ikonen, s. 161Suomen Kansallisteatteri 2, s. 553 ja 555 Rafael Koskimies kirjoitti näytelmästä: ”Snobbi Sheridan oli sijoittanut tapaukset kaikkein hienoimpiin seurapiireihin, joihin hän itsekin nuoruudessaan pyrki ja pääsi. Tässä näytelmässä tarvitaan aina tavallista suuremmat määrät naisten silkkivaatetta, miesten peruukkeja ja kaularöyhelöitä.” Koskimies määritteli teoksen ”häijynilkiseksi satiiriksi”, jonka henkilöt ovat aavistuksen älykkäämpiä kuin he kaiketi olivat vastaavassa entisessä elämässään.Suomen Kansallisteatteri 2, s. 554 ==Suomennetut versiot== * Parjauspesä, suom. Vilho OskariParjauspesä Ilona, Tinfo, viitattu 14.9.2021 * Juorukoulu suom. Helena Kangas (Kansallisteatteri 1950)Juorukoulu Ilona, Tinfo, viitattu 14.9.2021 – Suom. Leena Ilmari (Kansallisteatteri 1950)Juorukoulu Ilona, Tinfo, viitattu 14.9.2021 ==Elokuvasovituksia== The School for Scandal -näytelmään perustuvia filmatisointeja: *The School for Scandal (1923), Bertram Phillipsin ohjaama brittiläinen mykkäelokuva näyttelijöinään Basil Rathbone, Frank Stanmore ja Queenie Thomas.The School for Scandal (1923) *The School for Scandal (1930) oli ensimmäinen äänielokuva aiheesta. ==Lähteet== *Loivamaa, Ismo ja Vekkeli, Pirkko: Unohtumaton Ansa Ikonen. Helsinki: Minerva, 2009. ISBN 952-49-2296-7. *Koskimies, Rafael: Suomen Kansallisteatteri 2 - 1917–1950. Helsingissä: Otava, 1972. === Viitteet === ==Aiheesta muualla== *The School for Scandal -näytelmä kokonaisuudessaan. *The School for Scandal -näytelmä, Project Gutenberg. *The School For Scandal -näytelmä Victoria and Albert -museossa. *The School for Scandal -näytelmä, The Barbican . Luokka:Irlantilaiset näytelmät Luokka:Brittiläiset näytelmät